**Duna-parti Építési szabályzat (DÉSZ) V. ütem II. szakasz, és DKÉSZ** (Budapest III. kerület, Duna folyam – Budapest III. kerület közigazgatási határa – Királyok útja – Pünkösdfürdő utca – Kossuth Lajos üdülőpart – Nánási köz – Nánási út által határolt terület)

Az épített környezet alakításáról és védelméről szóló 1997. évi LXXVIII. törvény (továbbiakban: Étv.) 62. § (7) bekezdés 4. pont értelmében a Fővárosi Önkormányzat felhatalmazást kapott a Duna-parti építési szabályzat (DÉSZ) megállapítására.

A Fővárosi Közgyűlés 2015. január 28-i ülésén az 50/2015. (I. 28.) számú határozatával elfogadta Budapest Főváros településszerkezeti tervét (TSZT 2015) és megalkotta a Budapest főváros rendezési szabályzatáról szóló 5/2015. (II. 16.) számú önkormányzati rendeletét (FRSZ), ezzel a DÉSZ elkészíttetésének alapfeltétele megteremtődött.

A Fővárosi Önkormányzat a TSZT 2017 és az FRSZ alapján dolgoztatja ki a DÉSZ-t, amely a Duna főmedrével közvetlenül határos telkekre és a Margitsziget területére állapítja meg az építés helyi rendjét.

A DÉSZ több ütemben is elkészíthető, ennek megfelelően az V. üteme Budapest III. kerület, Duna-parti területére vonatkozik.

Ez a terület az egyik alkotóeleme a tervezett budapesti zöldfolyosónak, amely a Margitsziget, a Hajógyári-sziget, a Római-part és a Népsziget összekötésével jönne létre.

2017. novemberében a DÉSZ V. ütem tervezése két szakaszra lett bontva. Az I. ütem tervezése folytatódott, amely az eredeti tervezési terület Aranyhegyi pataktól délre fekvő területére terjed ki.

A Fővárosi Közgyűlés 2018. szeptember 26-i ülésén megalkotta a Duna-parti Építési Szabályzat V. ütem:a III. kerület, Óbuda-Békásmegyer I. szakasz Duna-parti területére vonatkozó Duna-parti építési szabályzatról szóló 34/2018.(X.30.) Főv. Kgy. rendeletét.

Budapest Fővárosi Önkormányzata megindítja a DÉSZ V. ütem II. szakaszának terveztetését.

A Fővárosi Közgyűlés 2019. november 5-i ülésén megalkotta 36/2019. (XI. 8.) önkormányzati rendeletét a változtatási tilalom elrendeléséről az érintett Fővárosi Önkormányzat jóváhagyási körébe tartozó Budapest III. kerület Római part (23789) hrsz-ú közterület – Nánási út – Királyok útja – Pünkösdfürdő utca – Duna folyam által határolt területen.

A rendezés alá vont terület:

Budapest III. kerületi Duna-parti szakasza, Duna folyam – kerülethatár által határolt terület.

A TSZT 2017. 1. számú területfelhasználás tervlapja alapján a tervezési területen az alábbi területfelhasználási egységek találhatók:

Zkp – Közkert, közpark

K-Rek – Nagykiterjedésű rekreációs és szabadidős terület

K-Vke – Vízkezelési területek

K-Sz – Szennyvízkezelés területe

A TSZT 2017 2. számú közlekedési infrastruktúra szerkezeti tervlapja szerint a területet tervezett Duna-híd, Meglévő településszerkezeti jelentőségű kerékpáros infrastruktúra nyomvonal érinti.

A TSZT 2015 3a. számú az épített környezet értékeinek védelme, más jogszabállyal érvényesülő művi értékvédelmi örökségvédelmi elemek szerkezeti tervlapja alapján a területen Világörökségi helyszín védőövezetének határa, Műemlék, Fővárosi helyi védettségű építmény található.

A TSZT 2015 4. számú zöldfelület-, táj-, és természetvédelem tervlapja alapján a teljes tervezési terület Tájképvédelmi szempontból kiemelten kezelendő terület övezetébe tartozik. Országos ökológiai hálózat – ökológiai folyosó érinti a területet.

A TSZT 2015 5. számú környezetvédelmi, veszélyeztetett és veszélyeztető tényezőjű területek tervlapja alapján a tervezési területen Országos vízminőség-védelmi övezet - Szennyvizek szempontjából érzékeny vízgyűjtőterület és Ivóvízhálózattal ellátott, csatornázatlan területek találhatóak.

A TSZT 2015 6. számú védelmi, korlátozási területek tervlapja alapján a tárgyi terület déli része, a Pünkösdfürdő utcáig Hullámtérben van, a területen árvízvédelmi fővédvonal halad, Közúti forgalomtól védett övezetek összefüggő területei, Nagyvízi meder érinti.

A rendezés célja és várható hatásai:

A fent említett jogszabályi előírásoknak megfelelően az építés helyi rendjének meghatározása a Budapest III. kerület Duna-parti szakaszán.